CELEX: 32021D1271
Language: et
Date: 2021-07-26 00:00:00
Title: Euroopa Parlamendi, nõukogu ja komisjoni otsus (EL, Euratom) 2021/1271, 26. juuli 2021, millega nimetatakse ametisse Euroopa tasandi erakondade ja Euroopa tasandi poliitiliste sihtasutuste ameti direktor

2.8.2021   
               
               
                  ET
               
               
                  Euroopa Liidu Teataja
               
               
                  L 277/145
               
            
         EUROOPA PARLAMENDI, NÕUKOGU JA KOMISJONI OTSUS (EL, Euratom) 2021/1271,
         26. juuli 2021,
         millega nimetatakse ametisse Euroopa tasandi erakondade ja Euroopa tasandi poliitiliste sihtasutuste ameti direktor
         EUROOPA PARLAMENT, EUROOPA LIIDU NÕUKOGU JA EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse Euroopa Parlamendi ja nõukogu 22. oktoobri 2014. aasta määrust (EL, Euratom) nr 1141/2014, mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist, (1) ja eriti selle artikli 6 lõiget 3,
         võttes arvesse kandidaatide nimekirja, mille on 15. juulil 2021. aastal esitanud Euroopa Parlamendi, nõukogu ja komisjoni peasekretäridest koosnev valikukomisjon pärast avaliku kandideerimismenetluse läbiviimist, eesmärgiga nimetada ametisse Euroopa tasandi erakondade ja Euroopa tasandi poliitiliste sihtasutuste ameti direktor,
         ning arvestades järgmist:
         
                     (1)
                  
                  
                     Määruse (EL, Euratom) nr 1141/2014 artikli 6 lõikega 1 asutatakse Euroopa tasandi erakondade ja Euroopa tasandi poliitiliste sihtasutuste amet.
                  
               
                     (2)
                  
                  
                     Määruse (EL, Euratom) nr 1141/2014 artikli 6 lõikes 3 sätestatakse, et Euroopa tasandi erakondade ja Euroopa tasandi poliitiliste sihtasutuste ameti direktori nimetavad pikendamise võimaluseta viieks aastaks ametisse Euroopa Parlament, nõukogu ja komisjon ühisel kokkuleppel nende kolme institutsiooni peasekretäridest koosneva valikukomisjoni ettepanekute alusel pärast avaliku kandideerimismenetluse läbiviimist,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Käesolevaga nimetatakse Pascal SCHONARD Euroopa tasandi erakondade ja Euroopa tasandi poliitiliste sihtasutuste ameti direktoriks ajavahemikuks 1. septembrist 2021 kuni 31. augustini 2026.
            
            
               2.   Direktor nimetatakse palgaastme AD 12 esimese järgu ajutiseks teenistujaks.
            
            
               3.   Ametisse nimetamisel peab ametisse nimetatav direktor allkirjastama käesoleva otsuse lisas esitatud deklaratsiooni huvide konflikti puudumise ja sõltumatuse kohta.
            
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 26. juuli 2021
            
               
                  Euroopa Parlamendi nimel
               
               
                  president
               
               D.M. SASSOLI
            
            
               
                  Nõukogu nimel
               
               
                  eesistuja
               
               J. PODGORŠEK
            
            
               
                  Komisjoni nimel
               
               
                  asepresident
               
               M. ŠEFČOVIČ
            
         
         
            (1)  ELT L 317, 4.11.2014, lk 1.
      
      
         
            LISA
            DEKLARATSIOON HUVIDE KONFLIKTI PUUDUMISE JA SÕLTUMATUSE KOHTA
            Mina, allakirjutanu, ......, kinnitan, et olen võtnud teadmiseks Euroopa Parlamendi ja nõukogu määruse (EL, Euratom) nr 1141/2014, mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist, artikli 6 lõike 3 ja olen Euroopa tasandi erakondade ja Euroopa tasandi poliitiliste sihtasutuste ameti direktori ülesannete täitmisel täielikult sõltumatu ning järgin täiel määral nimetatud määruse eeskirju. Ameti nimel tegutsedes ei taotle ma ega võta vastu juhiseid üheltki institutsioonilt või valitsuselt ega üheltki teiselt organilt, üksuselt või asutuselt. Ma hoidun igasugusest tegevusest, mis ei vasta minu ülesannete laadile.
            Kinnitan, et ma ei ole endale teadaolevalt olukorras, kus mul on huvide konflikt. Huvide konflikt esineb siis, kui ameti direktori ülesannete erapooletut ja objektiivset täitmist ohustavad perekonna, eraelu, poliitiliste, rahvuslike, filosoofiliste või usuliste sidemete või majanduslike huvidega seotud põhjused või mis tahes muud põhjused, mis tulenevad minu ja määruse (EL, Euratom) nr 1141/2014 kohaste rahaliste vahendite saaja ühistest huvidest. Eelkõige kinnitan, et ma ei ole Euroopa Parlamendi liige, ei ole üheski valitud ametis ega ole Euroopa tasandi erakonna või Euroopa tasandi poliitilise sihtasutuse praegune või endine töötaja.
            
               [Koht, kuupäev],
               
                  
                     [KUUPÄEV +ametisse nimetatava direktori ALLKIRI]